Мархабат Байғұт өмірден өтті
"Мархабат Байғұт өмірден өтті" | "https://abai.kz/post/161114"
TITLE: Мархабат Байғұт өмірден өтті
URL: https://abai.kz/post/161114
META: "Мархабат Байғұт өмірден өтті" | "https://abai.kz/post/161114"
DATE: 27.11.2022
AUTHOR(s): Abai.kz
TOTAL WORDS: 128
TEXT: Жазушы, ҚР Еңбек сіңірген қайраткері Мархабат Байғұт 77 жасында өмірден озды. Abai.kz порталы қаламгердің жақын-жуығына қайғарып көңіл айтады. ҚР Ақпарат және қоғамдық даму министрі Дархан Қыдырәлі:  "Болмысы бекзат, бітімі бөлек, жазуы ерек, жаны жайсаң, алашқа ардақты, қалың қазаққа қадірлі қаламгер Мархабат ағаны ақтық сапарға, мәңгілік мекеніне шығарып салдық. Қаралы қауымға Мемлекет басшысы Қасым-Жомарт Кемелұлы Тоқаевтың көңіл айту сөзін жеткіздім”,-деп жазды өзінің әлеуметтік парақшасында. Мархабат Байғұт 1945 жылы 25 мамырда Түркістан облысы Түлкібас ауданында дүниеге келген. Ұзақ жылдар бойы аудандық, облыстық басылымдарда, облыстық партия комитетінде жауапты қызметтер атқарған. Жазушының «Шілде», «Нәуірзек», «Қорғансыз жүрек», «Серт пен сенім» және тағы да басқа кітаптары жарық көрген. Оның шығармалары орыс, украин, өзбек, түрік, қарақалпақ, саха тілдеріне аударылған. Сонымен қатар, қаламгер В.Шукшиннің, Ю.Покальчуктің, Ш.Айтматовтың шығармаларын, У.Ирвингтің Мұхаммед пайғамбар туралы кітабын қазақ тіліне аударған. Abai.kz
